
ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με 
την επωνυμία «ΙΔΡΥΜΑ ΙΩΣΗΦ ΚΑΙ ΕΣΘΗΡ ΓΚΑΝΗ» 
και κύρωση του οργανισμού αυτού. 1 

Υπαγωγή στην άμεση διαχείριση του Υπουργείου Οι¬ 
κονομικών της, υπέρ του Ελληνικού Δημοσίου και 
για την εκτέλεση ειδικού κοινωφελούς σκοπού, 
κληρονομιαίας περιουσίας της Αναστασίας χας Γε- 
ωργίου Θεμελή. 2 

ΑΠΟΦΑΣΕΙΣ 

Τροποποίηση και συμπλήρωση της ΔΙΔΚ/Φ.38/14742/ 
23.6.2000 Υπουργικής απόφασης για τη σύσταση 


Ομάδας Άμεσης Παρέμβασης. 3 

Καθορισμός επιτοκίων εντόκων γραμματίων. 4 

Συμπλήρωση της 81610/27.6.2000 απόφαση του 
Υπουργού Δικαιοσύνης. 5 


Ειδικά μέτρα καθορισμού αποστάσεων ασφαλείας κε¬ 
ραιών σταθμών στην ξηρά από το Κέντρο Διαχείρι¬ 
σης Φάσματος, Κέντρο Ελέγχου και τους Σταθε¬ 
ρούς Σταθμούς Επίβλεψης του Υπουργείου Μετα¬ 
φορών & Επικοινωνιών. 6 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

(ΐ) 

Έγκριση σύστασης του κοινωφελούς ιδρύματος με την 
επωνυμία «ΙΔΡΥΜΑ ΙΩΣΗΦ ΚΑΙ ΕΣΘΗΡ ΓΚΑΝΗ» και κύ¬ 
ρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1.- Την αριθ. 13825/20.11.1996 δημόσια διαθήκη της 
Εσθήρ χας Ιωσήφ Γκανή που συντάχθηκε ενώπιον του 
συμβολαιογράφου Ιωαννίνων Χρήστου Ελευθ. Φαρμάκη 
και δημοσιεύθηκε με το αριθ. 573/13.12.1999 πρακτικό 


του Μον. Πρωτοδικείου Ιωαννίνων με την οποία συστήθη- 
κε κοινωφελές ίδρυμα με την επωνυμία «ΙΔΡΥΜΑ ΙΩΣΗΦ 
ΚΑΙ ΕΣΘΗΡ ΓΚΑΝΗ» και με έδρα την πόλη των Ιωαννίνων. 

2. - Τις διατάξεις των άρθρων :α) 95 και 98 του α.ν. 
2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

3. - Την από 8.5.2000 γνωμοδότηση του Συμβουλίου 
Εθνικών Κληροδοτημάτων. 

4. - Την αριθμ. 1039386/441/Α0006/21.4.2000 απόφαση 
του Πρωθυπουργού και του Υπουργού Οικονομικών με 
την οποία ανατέθηκαν αρμοδιότητες στους Υφυπουρ¬ 
γούς Οικονομικών (ΦΕΚ571 Β’). 

Με πρόταση των Υπουργών Εθνικής Παιδείας και Θρη¬ 
σκευμάτων, Πολιτισμού και του Υφυπουργού Οικονομι¬ 
κών, αποφασίζουμε: 

Άρθρο μόνο. 

1. - Εγκρίνουμε τη σύστασητου κοινωφελούς ιδρύματος 
με την επωνυμία «ΙΔΡΥΜΑ ΙΩΣΗΦ ΚΑΙ ΕΣΘΗΡ ΓΚΑΝΗ», η 
οποία έγινε από την Εσθήρ Γκανή με την αριθ. 
13825/20.11.1996 δημόσια διαθήκη της, η οποία συντά¬ 
χθηκε ενώπιον του συμβολαιογράφου Ιωαννίνων Χρή¬ 
στου Ελευθερίου Φαρμάκη και δημοσιεύθηκε με το αριθ. 
573/13.12.1999 πρακτικό του Μον. Πρωτοδικείου Ιωαννί¬ 
νων. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Οικονομικών, Εθνικής Παιδείας και θρησκευμάτων 
και Πολιτισμού και διέπεται από τις διατάξεις της παρα¬ 
πάνω συστατικής του πράξης, του παρακάτω οργανι¬ 
σμού, του Α. Ν. 2039/1939 και των διαταγμάτων που εκδό- 
θηκαν ή θα εκδοθούν σε εκτέλεση του νόμου τούτου. 

2. - Κυρώνουμε τον οργανισμό διοίκησης και διαχείρι¬ 
σης του ιδρύματος τούτου, που αποτελείται από δεκα¬ 
τέσσερα (14) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «ΙΔΡΥΜΑ ΙΩΣΗΦ ΚΑΙ ΕΣΘΗΡ ΓΚΑΝΗ». 

Άρθρο 1. 

Μορφή-Επωνυμία-Έδρα-Σφραγίδα 

1.- Το κοινωφελές ίδρυμα με την επωνυμία «ΙΔΡΥΜΑ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΙΩΣΗΦ ΚΑΙ ΕΣΘΗΡ ΓΚΑΝΗ», που συστήθηκε από την 
Εσθήρχα Ιωσήφ Γκανή με την αριθ. 13825/20.11.1996 δη¬ 
μόσια διαθήκη της η οποία συντάχθηκε ενώπιον του συμ¬ 
βολαιογράφου Ιωαννίνων Χρήστου Ελευθ. Φαρμάκη και 
δημοσιεύθηκε με το αριθ. 573/13.12.1999 πρακτικό του 
Μον. Πρωτοδικείου Ιωαννίνων αποτελεί νομικό πρόσωπο 
ιδιωτικού δικαίου και διέπεται από τις διατάξεις της πα¬ 
ραπάνω συστατικής πράξης, του παρόντος οργανισμού, 
του α.ν.2039/1939, όπως κάθε φορά ισχύει ο νόμος αυτός 
και των διαταγμάτων που εκδόθηκαν ή θα εκδοθούν σε 
εκτέλεση του νόμου τούτου. 

2. - Έδρα του ιδρύματος είναι η πόλη των Ιωαννίνων. 

3. - Η σφραγίδα του ιδρύματος είναι στρογγυλή και ανα¬ 
γράφει περιμετρικά, μέσα σε πλαίσιο, την επωνυμία του 
ιδρύματος και στο μέσον αυτής την έδρα και το έτος 
έγκρισης της σύστασής του. 

Άρθρο 2 
Σκοπός 

Σκοποί του ιδρύματος είναι: 1) Η χορήγηση υποτρο¬ 
φιών για μεταπτυχιακές σπουδές σε αριστούχους πτυχι- 
ούχους φοιτητές του Παν/μίου Ιωαννίνων, καταγομένους 
από το νομό Ιωαννίνων, 

2) Η χρηματοδότηση επιστημονικών και πολιτιστικών 
δραστηριοτήτων και εκδηλώσεων στην περιοχή του νο¬ 
μού Ιωαννίνων (ενδεικτικά αναφέρονται: η οργάνωση, η 
συνδιοργάνωση συνεδρίων, συναυλιών, καλλιτεχνικών 
εκθέσεων, παραστάσεων κλπ., η χρηματοδότηση επιστη¬ 
μονικών ερευνών που διεξάγονται κατ’ εντολήν και για 
λογ/σμότου Παν/μίου Ιωαννίνων κ.λ.π.) και 

3) Παρεμφερείς ή ανάλογες κοινωφελείς δραστηριότη¬ 
τες, που θα ορίζει ως σκοπούς του ιδρύματος το Διοικ. Συμ¬ 
βούλιο με απόφασή του, η οποία θα εγκριθεί σύμφωνα με 
τις διατάξεις του α.ν. 2039/1939. Γιατην υλοποίηση των πα¬ 
ραπάνω σκοπών και την κάλυψη των πάσης φύσεως ανα¬ 
γκών και υποχρεώσεων του θα διατίθεται κατ’ έτος ποσο¬ 
στό 80% από τους τόκους των καταθέσεωντου Ιδρύματος 
με απόφαση του Διοικητικού Συμβουλίου του. Το υπόλοι¬ 
πον ποσοστό 20% θα προσαυξάνει ετησίως το κεφάλαιο. 

Σε περίπτωση που κάποιο έτος δεν διατεθεί το ως άνω 
ποσοστό των τόκων (80% αυτών) εν όλω ή εν μέρει τούτο 
θα προσαυξάνει το κεφάλαιο. 

Άρθρο 3 

Περιουσία-Πόροι 

1. - Περιουσία του ιδρύματος αποτελούν: 

α) Καταθέσεις κάθε μορφής σε λογαριασμούς της Εθνι¬ 
κής Τράπεζας της Ελλάδος Α.Ε. ύψους ενός δισεκατομ¬ 
μυρίων τριακοσίων ενενήντα επτά εκατομμυρίων 
(1.397.000.000) δρχ. 

β) Μία δίοροφη οικία επιφάνειας 43 τ.μ. περίπου, ανά 
όροφο, κτισμένη επί οικοπέδου επιφάνειας 100 τ.μ. που 
βρίσκεται στα Ιωάννινα και επί της οδού Σούτσου αρ. 26. 

3) Τα κινητά που βρίσκονται εντός της ανωτέρω οικίας 
και αναφέρονται λεπτομερώς στην αριθμ. 17.137/ 
21.1.2000 απογραφή του συμβ/φου Ιωαννίνων Χρήστου 
Ελευθ. Φαρμάκη. 

2. - Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 


γ) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου προς αυτό. 

Άρθρο 4 
ΔΙΟΙΚΗΣΗ 

1. - Το Ίδρυμα διοικείται από επταμελές Διοικητικό Συμ¬ 
βούλιο που αποτελείται από τους: 

α) Σπυρίδωνα Κων/νου Σπέγγο 
β) Ευάγγελο Ευαγγέλου Κρικώνη 
γ) Σπυρίδωνα Κων/νου Στεφόπουλο 
δ) Παναγιώτα χαΑθαν. Θεμελή 
ε) Ναπολέοντα Γεωργίου Μάργαρη 
στ) Χρήστο Βασιλείου Μασσαλά 
ζ) Άγγελο Μιχαήλ Καππά 

2. - Τα μέλη του Διοικητικού Συμβουλίου ορίζουν με 
πράξη τους, έπειτα από ψηφοφορία, τον Πρόεδρο, τον 
Αντιπρόεδρο, το Γραμματέα και τον Ταμία. 

3. - Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε λόγο, κάποιου από τα μέλη του Διοικητικού Συμβου¬ 
λίου, η κενή θέση συμπληρώνεται με απόφαση των υπο¬ 
λοίπων μελών, σύμφωνα με τις διατάξεις της συστατικής 
πράξης και του άρθρου 99 του α.ν. 2039/39. 

4. - Τ ο Διοικ. Συμβούλιο θα μπορεί να αποφασίσειτην αύ¬ 
ξηση του αριθμού των μελώντου, τα οποία το ίδιο θα εκλέ¬ 
ξει. 

5. - Το Διοικητικό Συμβούλιο συνεδριάζει τακτικά κάθε 
δίμηνο και εκτάκτως οπότε το ζητήσει ο Πρόεδρος ή τρία 
(3) απότα μέλη του, με γραπτή αίτησή τουςπροςτον Πρό¬ 
εδρο, πάντοτε όμως έπειτα από πρόσκληση του Προέ¬ 
δρου. Η πρώτη συνεδρίαση θα γίνεται υποχρεωτικά εντός 
του μηνός Ιανουάριου κάθε έτους. 

6. - Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι τουλάχιστον πέντε (5). Μεταξύ των 
παρόντων πρέπει υποχρεωτικά να είναι και ο Πρόεδρος ή 
ο νόμιμος αναπληρωτής του. 

7. - Οι αποφάσεις του Διοικητικού Συμβουλίου λαμβάνο- 
νται κατά πλειοψηφία τουλάχιστον τεσσάρων (4) μελών 
και σε περίπτωση ισοψηφίας υπερισχύει, η γνώμη με την 
οποία συντάσσεται ο Πρόεδρος. 

8. - Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από τρεις (3) συ¬ 
νεχείς συνεδριάσεις, θεωρείται ότι έχει παραιτηθεί και η 
κενή θέση αυτού συμπληρώνεται κατά τα οριζόμενα στην 
παρ. 3 του παρόντος άρθρου. 

9. - Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι απο¬ 
φάσεις που λαμβάνονται από αυτό, καθώς και η γνώμη 
των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

10. - Τα μέλη του Διοικητικού Συμβουλίου προσφέρουν 
τις υπηρεσίες τους χωρίς αμοιβή. Δικαιούνται όμως οδοι¬ 
πορικών ή άλλων εξόδων που δαπάνησαν για την εκτέλε¬ 
ση υπηρεσίας του ιδρύματος, εφόσον έγιναν έπειτα από 
ειδική εντολή του Διοικητικού Συμβουλίου και αποδει- 
κνύεται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 
1.- Το Διοικητικό Συμβούλιο διοικεί και διαχειρίζεται την 

περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής 
πράξης, του παρόντος οργανισμού του α.ν.2039/1939 και 
των διαταγμάτων που εκδόθηκαν ή θα εκδοθούν σε εκτέ¬ 
λεση του νόμου τούτου, καθώς και των λοιπών σχετικών 
νόμων και διαταγμάτων. 

2.- Το Διοικητικό Συμβούλιο ειδικότερα: 
α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή τον προϋπολο¬ 
γισμό και απολογισμό του ιδρύματος, σύμφωνα με τις 
διατάξεις των άρθρων 101 και 102 του α.ν.2039/1939 και 
του από 20.12.1939 β. δ/τος. (ΦΕΚ 552Α’). 

Μαζί με τον απολογισμό,καταρτίζει,ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλ¬ 
λογικών συμβάσεων εργασίας και τις διατάξεις γενικότε¬ 
ρα της εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

Άρθρο 6 

Αρμοδιότητες Προέδρου 

1.- Ο Πρόεδρος του Διοικητικού Συμβουλίου του Ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’ αυτόν και εγκρίνεται με 
απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσειτην έναρξη καιλήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου έξι (6) τουλάχιστον μέρες 
πριν από τη συνεδρίαση. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει. Θέμα που δεν περιλαμβάνεται σ’ 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γι’ αυτό η πλειοψηφία των πα¬ 
ρόντων μελώντου Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλί¬ 


ου και ενεργεί σύμφωνα με τις ειδικές εξουσιοδοτήσεις 
και εντελές αυτού. 

2.- Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, άλλο μέλος του Διοικητικού Συμβουλίου 
που ορίζεται με απόφαση αυτού. 

Άρθρο 7 

Αρμοδιότητες Γ ραμματέα 

1. - Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία 

δ) Φυλάττει τα έγγραφα, τα βιβλία (εκτός από τα διαχει¬ 
ριστικά) καιτη σφραγίδατου ιδρύματος καιευθύνεταιγια 
την καταστροφή ή την απώλεια τούτων. 

2. - Ο Γ ραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω ει¬ 
δικών συνθηκών), να βοηθείται από υπάλληλο του ιδρύ¬ 
ματος, την ευθύνη όμως για τις ενέργειες τούτου φέρει 
πάντοτε ο ίδιος. 

3. - Το Γραμματέα, όταν απουσιάζει ή κωλύεται, ανα¬ 
πληρώνει ο Πρόεδρος ή άλλο μέλοςτου Διοικητικού Συμ¬ 
βουλίου που ορίζεται με απόφαση αυτού. 

Άρθρο 8 

Αρμοδιότητες Ταμία 

1. -0 Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες απο¬ 
δείξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του Α.Ν. 
2039/1939, έχοντας την ευχέρεια να παρακρατεί από αυ¬ 
τά ένα μικρό ποσό, που είναι αναγκαίο για την πληρωμή 
έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητι¬ 
κού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, 
απολογισμού και ισολογισμού του ιδρύματος. 

2. - Τον Ταμία, όταν απουσιάζει ή κωλύεται, αναπληρώ¬ 
νει άλλο μέλος του Διοικητικού Συμβουλίου που ορίζεται 
με απόφαση αυτού. 

Άρθρο 9 

Επιλογή και ανακήρυξη υποτρόφων 

1. - Δικαίωμα υποτροφίας έχουν οι αριστούχοι πτυχιού- 
χοι- φοιτητές του Πανεπιστημίου Ιωαννίνωνγια μεταπτυ¬ 
χιακές σπουδές, καταγόμενοι από το νομό Ιωαννίνων. 

2. - Η επιλογή και ανακήρυξη των υποτρόφων γίνεται χω¬ 
ρίς διαγωνισμό, σύμφωνα με τις διατάξειςτης συστατικής 
πράξης του ιδρύματος, του παρόντος οργανισμού, του 
α.ν. 2039/39 και του από 18.8.1941 Καν. δ/τος (ΦΕΚ 286 
Α’). 




17552 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 10 

Χορήγηση υποτροφιών 

1Το ποσό της μηνιαίας υποτροφίας κάθε υποτρόφου 
καθορίζεται με απόφαση του Διοικητικού Συμβουλίου, 
ανάλογα με το ύψος των καθαρών εσόδωντου ιδρύματος 
και τον αριθμό των υποτρόφων, πάντοτε όμως μέσα στα 
όρια που ορίζονται από τις διατάξεις της συστατικής πρά¬ 
ξης του ιδρύματος, του άρθρου 54του α.ν. 2039/1939 και 
του άρθρου 28 του από 18.8.1941 σχετικού καν.δ/τος. 

2. - Οι υποτροφίες καταβάλλονται στους δικαιούχους 
σύμφωνα με τις διατάξεις των άρθρων 24, 26 και 27 του 
από 18.8.1941 καν.δ/τος (ΦΕΚ286Α’). 

3. - Η χορήγηση της υποτροφίας διακόπτεται όταν συ¬ 
ντρέχουν οι προϋποθέσεις που ορίζονται από τις διατά¬ 
ξεις της συστατικής πράξης του ιδρύματος και του άρ¬ 
θρου 29 του παραπάνω κανονιστικού διατάγματος, οι 
οποίες διαπιστώνονται με πράξη του Διοικητικού Συμ¬ 
βουλίου του ιδρύματος, που έχει υποχρέωση να παρακο¬ 
λουθεί την όλη πορεία των σπουδών των υποτρόφων και 
να αξιώνει απ’ αυτούς την υποβολή, κάθε έτος, αποδει¬ 
κτικών στοιχείων της επίδοσής τους. 

Άρθρο 11 

Οικονομική διαχείριση 

1. - Η οικονομική διαχείριση του ιδρύματος περιλαμβά¬ 
νει ετήσια περίοδο, η οποία αρχίζει την 1η Ιανουάριου και 
λήγει την 31η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβέρ¬ 
νησης του σχετικού Π.Δ/τος έγκρισης της σύστασης του 
ιδρύματος, η οποία μπορεί να παραταθεί μέχρι την 31η 
Δεκεμβρίου του επόμενου ημερολογιακού έτους, με από¬ 
φαση του Διοικητικού Συμβουλίου που λαμβάνεται στην 
πρώτη συνεδρίασή του. 

2. - Η οικονομική διαχείριση γίνεται με βάση προϋπολο¬ 
γισμό και απολογισμό εσόδων και εξόδων, που καταρτί¬ 
ζονται σύ μφωνα με τις διατάξεις των άρθρων 101 και 102 
του α.ν.2039/1939 και του από 20.12.1939 σχετικού Δ/τος 
(ΦΕΚ552Α). 

Άρθρο 12 
Βιβλία και στοιχεία 

1. - Το ίδρυμα τηρεί υποχρεωτικά τα ακόλουθα βιβλία 
και στοιχεία: 

α) Βιβλίο πρωτοκόλλου αλληλογραφίας 

β) Βιβλίο πρακτικών συνεδριάσεων του Διοικητικού 
Συμβουλίου 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο-μητρώο υποτρόφων, στο οποίο καταχωρίζο¬ 
νται τα ονόματα των υποτρόφων, η σχολή που φοιτούν, ο 
χρόνος και το ποσό της υποτροφίας κάθε υποτρόφου και 
τα λοιπά στοιχεία, τα οποία ορίζονται από τις διατάξεις 
του άρθρου 34 του από 18.8.1941 Καν.Δ/τος. 

ε) Στελέχη αριθμημένων διπλοτύπτων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. - Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 


για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Άρθρο 13 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα με 
τις διατάξεις των άρθρων 98 του Α.Ν. .2039/1939 και 110 
και 119 του Αστικού Κώδικα, ύστερα από πρόταση του Δι¬ 
οικητικού Συμβουλίου αυτού. 

Άρθρο 14 

Διάλυση του Ιδρύματος-Τύχη περιουσίας αυτού 

1. - Το ίδρυμα διαλύεται όταν και όπως ο νόμος ορίζει: 

2. - Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέρχεται σε άλλο κοινω¬ 
φελές ίδρυμα που επιδιώκει ίδιους ή παρεμφερείς σκο¬ 
πούς με αυτούς που έταξε η διαθέτιδα Εσθήρ χα Ιωσήφ 
Γ κανή. 

Στους Υπουργούς Εθνικής Παιδείας και Θρησκευμά¬ 
των, Πολιτισμού και στον Υφυπουργό Οικονομικών ανα¬ 
θέτουμε τη δημοσίευση και εκτέλεση του παρόντος δια¬ 
τάγματος. 

Αθήνα, 28 Σεπτεμβρίου 2000 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝ/ΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΑΠΟΣΤΟΛΟΣ ΦΩΤΙΑΔΗΣ ΠΕΤΡΟΣ ΕΥΘΥΜΙΟΥ 

ΠΟΛΙΤΙΣΜΟΥ 

ΘΕΟΔΩΡΟΣ ΠΑΓΚΑΛΟΣ 

□ 

( 2 ) 

Υπαγωγή στην άμεση διαχείριση του Υπουργείου Οικο¬ 
νομικών της, υπέρ του Ελληνικού Δημοσίου και για 
την εκτέλεση ειδικού κοινωφελούς σκοπού, κληρονο- 
μιαίας περιουσίας της Αναστασίας χας Γεωργίου Θε- 
μελή. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ.4760/12.7.1985 δημόσια διαθήκη της Ανα¬ 
στασίας χας Γεωργίου Θεμελή, που συντάχθηκε ενώ¬ 
πιον του συμβολαιογράφου Θεσσαλονίκης Φαίδωνα 
Χατζοπούλου και δημοσιεύθηκε με το αριθ.557/ 
23.5.1989 πρακτικό του Μονομελούς Πρωτοδικείου 
Θεσσαλονίκης, με την οποία άφησε στο Ελληνικό Δη¬ 
μόσιο (Υπουργείο Παιδείας) περιουσιακά της στοιχεία 
(ένα ακίνητο επί της οδού Βασ.Γεωργίου αρ.32 στη 
Θεσσαλονίκη και καταθέσεις) προκειμένου να διατε¬ 
θούν για την ανέγερση σχολικού κτιρίου στη Θεσσαλο¬ 
νίκη. 

2. Την αριθ. 1080975/3860/Α0011/13.11.1990 απόφαση 
του Υπουργού Οικονομικών περί αποδοχής της κληρονο¬ 
μιάς αυτής (ΦΕΚ 53/20.11.1990 τεύχος παράρτημα). 

3. Τις διατάξεις των άρθρων 36 παρ.1 και46παρ.1 του 
α.ν. 2039/1939. 

4. Την από 29.5.2000 σύμφωνη γνωμοδότηση του Συμ¬ 
βουλίου Εθνικών Κληροδοτημάτων. 

5. Την αριθμ.1039386/441/Α0006/21.4.2000 κοινή από¬ 
φαση του Πρωθυπουργού και του Υπουργού Οικονομι¬ 
κών με την οποία ανατέθηκαν αρμοδιότητες στους Υφυ¬ 
πουργού Οικονομικών (ΦΕΚ571/Β’). 

Με πρόταση του Υφυπουργού Οικονομικών, αποφασί¬ 
ζουμε: 

Άρθρο μόνο 

Υπάγουμε στην άμεση διαχείριση του Υπουργείου Οι¬ 
κονομικών την περιουσία, που άφησε η Αναστασία χα Γε- 
ωργίου Θεμελή υπέρ του Ελληνικού Δημοσίου (για λογα¬ 
ριασμό του Υπουργείου Παιδείας) με την αριθ.4760/ 
12.7.1985 δημόσια διαθήκη της που συντάχθηκε ενώπιον 
του συμβολαιογράφου Θεσσαλονίκης Φαίδωνα Χατζο- 
πούλου καιδημοσιεύθηκε με το αριθ.557/1989 πρακτικό 
του Μονομελούς Πρωτοδικείου Θεσσαλονίκης. 

Η περιουσία αυτή (καταθέσεις και το προϊόν εκποίησης 
του ακινήτου) αποτελείται από το ποσό των τριάντα εκα¬ 
τομμυρίων τριακοσίων σαράντα εννέα χιλιάδων εκατόν 
ογδόντα (30.349.180) δρχ. το οποίο είναι κατατεθειμένο 
στην Εθνική Τράπεζα Ελλάδος (κατ.Αγ.Τριάδος Θεσ/νί¬ 
κης) σε προθεσμιακή κατάθεση Νο 449-475000-42. 

Το ανωτέρω ποσό θα διατεθεί σύμφωνα με τους όρους 
της διαθήκης για την ανέγερση σχολικού κτιρίου στη Θεσ¬ 
σαλονίκη. 

Στον Υφυπουργό Οικονομικών, αναθέτουμε τη δημοσί¬ 
ευση και εκτέλεση του παρόντος διατάγματος. 

Αθήνα, 31 Αυγούστου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝ/ΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΑΠΟΣΤΟΛΟΣ ΦΩΤΙΑΔΗΣ 

□ 

ΑΠΟΦΑΣΕΙ Σ 

Αριθ. ΔΙΔΚ/Φ.38/22072 (3) 

Τροποποίηση και συμπλήρωση της ΔΙΔΚ/Φ.38/14742/ 
23.6.2000 Υπουργικής απόφασης για τη σύσταση 
Ομάδας Άμεσης Παρέμβασης. 

Η ΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) του άρθρου 18 παρ.18 του ν.2503/1997 (ΦΕΚ 
107/Α/30.5.1997) «Διοίκηση, οργάνωση, στελέχωση της 
Περιφέρειας, ρύθμιση θεμάτων για την Τοπική Αυτοδιοί¬ 
κηση και άλλες διατάξεις». 

β) του άρθρου 40 του ν.849/1978 (ΦΕΚ232/Α/78). 

γ) του άρθρου 22 παρ.3 του ν.2362/1995 (ΦΕΚ 247/Α/ 
27.11.1995) «Περί Δημοσίου Λογιστικού, ελέγχου των δα¬ 
πανών του Κράτους και άλλες διατάξεις». 

δ) του άρθρου 27του ν.2081/1992 (ΦΕΚ 154/Α/1992), με 
το οποίο προστέθηκε άρθρο 29Α στο ν. 1558/1985, όπως 
τελικά αντικαταστάθηκε με το άρθρο 1 του ν.2469/1997 
(ΦΕΚ 38/Α/14.3.1997) «Περιορισμός και βελτίωση της 
αποτελεσματικότητας των κρατικών δαπανών και άλλες 
διατάξεις». 


ε) του Π.Δ.373/1995 (ΦΕΚ201/Α/14.9.1995) «Συγχώνευ¬ 
ση των Υπουργείων Προεδρίας της Κυβέρνησης και Εσω¬ 
τερικών στο Υπουργείο Εσωτερικών, Δημόσιας Διοίκη¬ 
σης και Αποκέντρωσης και καθορισμός των αρμοδιοτή¬ 
των του». 

στ) του Π.Δ.400/1995 (ΦΕΚ 226/Α/1.11.1995) «Σύσταση 
Γενικής Γραμματείας Δημόσιας Διοίκησης στο Υπουρ¬ 
γείο Εσωτερικών, Δημόσιας Διοίκησης και Αποκέντρω¬ 
σης και καθορισμός των αρμοδιοτήτων της». 

2. Το πρόγραμμα «ΠΟΛΙΤΕΙΑ» για τη μεταρρύθμιση της 
δημόσιας διοίκησης και το γεγονός ότι το Υπουργείο 
Εσωτερικών, Δημόσιας Διοίκησης και Αποκέντρωσης εί¬ 
ναι το αρμόδιο Υπουργείο για το σχεδίασμά, την παρακο¬ 
λούθηση της εφαρμογής και την αξιολόγηση της πορείας 
της διοικητικής μεταρρύθμισης. 

3. Την υπ’ αρ. ΔΙΔΚ/Φ.38/14742/23-6-2000 απόφαση της 
Υπουργού Εσωτερικών, Δημόσιας Διοίκησης και Αποκέ¬ 
ντρωσης (ΦΕΚ 789/Β/27-6-2000) «Σύσταση Ομάδας Άμε¬ 
σης Παρέμβασης στο Υπουργείο Εσωτερικών, Δημόσιας 
Διοίκησης και Αποκέντρωσης για την καταγραφή των δυ¬ 
σλειτουργιών Υπηρεσιώντου Δημοσίου, των Ο.Τ.Α. α’ και 
β’ βαθμίδας και Ν.Π.Δ.Δ., την πρόταση τρόπων άμεσης 
επίλυσής τους και την παρακολούθηση εφαρμογής των 
προτάσεων αυτών». 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

1) Οι παράγραφοι 1 έως 9 της υπ’ αρ. ΔΙΔΚ/Φ.38/14742/ 
23.6.2000 απόφασης της Υπουργού Εσωτερικών, Δημό¬ 
σιας Διοίκησης και Αποκέντρωσης (ΦΕΚ 789/Β/ 
27.6.2000), με την οποία συστάθηκε, στο Υπουργείο Εσω¬ 
τερικών, Δημόσιας Διοίκησης και Αποκέντρωσης, Ομάδα 
Άμεσης Παρέμβασης για την καταγραφή των δυσλει¬ 
τουργιών Υπηρεσιών του Δημοσίου, των Ο.Τ.Α, α’ και β’ 
βαθμίδας και Ν.Π.Δ.Δ., την πρόταση τρόπων άμεσης επί¬ 
λυσης τους και την παρακολούθηση εφαρμογής των 
προτάσεων αυτών, αναριθμούνται στο ορθό 1 έως 10. 

2) Μετά την παράγραφο 10 της ως άνω αναφερομένης 
Υπουργικής απόφασης, προστίθεται παράγραφος 11, η 
οποία έχει ως ακολούθως: 

«11. Στις συνεδριάσεις της Ομάδας δύνανται να παρί- 
στανται, κατά περίπτωση, εμπειρογνώμονες και στελέχη 
του Δημόσιου και Ιδιωτικού Τομέα, οριζόμενα από τον 
Πρόεδρο της Ομάδας Άμεσης Παρέμβασης, μέχρι του 
αριθμού των τριών (3)». 

3) Τροποποιούμε την ανωτέρω απόφαση της Υπουργού 
Εσωτερικών, Δημόσιας Διοίκησης και Αποκέντρωσης, και 
αντικαθιστούμε την παράγραφο 2 αυτής με την ακόλουθη: 

«2. Η Ομάδα Άμεσης Παρέμβασης (ΟΑΠ) αποτελείται 
από μέλη ΔΕΠ Α.Ε.Ι., ή μέλη ΕΠ Τ.Ε.Ι., ειδικούς στις νέες τε¬ 
χνολογίες, έμπειρα στελέχη Δημοσίων Υπηρεσιών και φο¬ 
ρέων του δημόσιου τομέα, εν ενεργεία ή μη, εμπειρογνώ¬ 
μονες του δημόσιου και ιδιωτικού τομέα, Επιθεωρητές- 
Ελεγκτέςτου Σώματος Ετπθεωρητών-Ελεγκτών Δημόσιας 
Διοίκησης και άλλων Υπουργείων, καθώς και εκπροσώ¬ 
πους του Συνηγόρου του Πολίτη. Οι ανωτέρω, με απόφα¬ 
ση του Προέδρου της ΟΑΠ, κατανέμονται στους τομείς: 

1.1. Πολεοδομικών Υπηρεσιών, με έργο το οριζόμενο 
στιςπαρ. Ια και 1β. 

1.2. Μεταφορών, με έργο το οριζόμενο στις παρ. 1 γ και 
1δ. 

1.3. Υπηρεσιών Ι.Κ.Α., με έργο το οριζόμενο στην παρ. 

1ε. 

1.4. Οικονομικών Υπηρεσιών, με έργο το οριζόμενο στις 
παρ. 1 στ και 1ζ, 

1.5. Διοικητικής, Νομικής και Τεχνικής Υποστήριξης, με 
έργο την υποστήριξη των τομέων 1.1 .-1.4. 

Ο συνολικός αριθμός των μελώντης ΟΑΠ δεν επιτρέπε¬ 
ται να υπερβαίνει τα σαράντα (40) μέλη». 

4) Κατά τα λοιπά ισχύει η υπ’ αριθ.ΔΙΔΚ/φ.38/14742/ 

23.6.2000 απόφαση. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 6 Οκτωβρίου 2000 

Η ΥΠΟΥΡΓΟΣ 

ΒΑΣΩ ΠΑΠΑΝΔΡΕΟΥ 

□ 

Αριθ. 2/66204/0023 

Καθορισμός επιτοκίων εντόκων γραμματίων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 1 και 2 του Ν.Δ. 3745/57 
«Περί εκδόσεως εντόκων γραμματίων». 

2. Τις διατάξεις των άρθρων 1 και 4 του Ν. 1266/1982 
«Περί οργάνων ασκήσεως της νομισματικής πιστωτικής 
και συναλλαγματικής πολιτικής και άλλων διατάξεων». 

3. Τις προηγούμενες αποφάσεις του Υπουργού Οικονο¬ 
μικών αριθμ. 2/47337/0023/27.6.2000 «Καθορισμός επι¬ 
τοκίων εντόκων γραμματίων τρίμηνης, εξάμηνης και δω¬ 
δεκάμηνης διάρκειας» και αριθμ. 2/60804/0023/ 

29.8.2000 «Καθορισμός επιτοκίων εντόκων γραμματίων 
ετήσιας διάρκειας». 

5. Τα αποτελέσματα της από 26.9.2000 δημοπρασίας 
Εντόκων Γραμματίων τρίμηνης, εξάμηνης και δωδεκάμη¬ 
νης διάρκειας. 

6. Την αριθμ. 1039386/441/Α0006/21.4.2000 (ΦΕΚ 
571/Β/21.4.2000) απόφαση του Πρωθυπουργού και του 
Υπουργού Οικονομικών «Ανάθεση αρμοδιοτήτων του 
Υπουργού Οικονομικών στους Υφυπουργούς Οικονομι¬ 
κών», αποφασίζουμε: 

1. Ορίζουμε το επιτόκιο των εντόκων γραμματίων, 
Ν.Δ.3745/57, που θα εκδοθούν ή θα ανανεωθούν από 26 
Σεπτεμβρίου 2000 ως εξής: 

α) για τα έντοκα γραμμάτια τρίμηνης διάρκειας σε 
6,55%. 

β) για τα έντοκα γραμμάτια εξάμηνης διάρκειας σε 
5,82% και 

γ) για τα έντοκα γραμμάτια δωδεκάμηνης διάρκειας σε 
5,58%. 

2. Για τα άληκτα έντοκα γραμμάτια και για το χρονικό 
διάστημα από την πιο πάνω ημερομηνία (26.9.2000) μέχρι 
τη λήξη τους ισχύουν οι αποφάσεις μας βάσει των οποίων 
έγινε η έκδοση τους. 

3. Κάλυψη δαπάνης. 

Από τις διατάξεις της απόφασης αυτής προκαλείται δα¬ 
πάνη σε βάρος του Κρατικού Προϋπολογισμού οικονομι¬ 
κού έτους 2000 η οποία έχει προβλεφθεί. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Σεπτεμβρίου 2000 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 

□ 

Αριθ. 131417 (5) 

Συμπλήρωση της 81610/27.6.2000 απόφαση του Υπουρ¬ 
γού Δικαιοσύνης. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

Την υπ’ αριθ. 81610/27.6.2000 (ΦΕΚ 849/Β/11.7.2000) 
απόφαση του Υπουργού Δικαιοσύνης περί συγκρότησης 
Ομάδας Διοίκησης Έργου προς εκτέλεση έργων που συ- 
νάπτονται με την άσκηση των αρμοδιοτήτωντης Διεύθυν¬ 
σης Οργάνωσης και Λειτουργίας Ειδικών Θεραπευτικών 
Καταστημάτων η οποία συστάθηκε στην Κεντρική Υπηρε¬ 
σία του Υπουργείου Δικαιοσύνης κατά τα ειδικότερα ορι¬ 
ζόμενα στις διατάξειςτου άρθρου 13του Π.Δ/τος36/2000 
«Οργανισμός Υπουργείου Δικαιοσύνης», αποφασίζουμε: 

Συμπληρώνουμε την υπ’ αριθ. 81610/27.6.2000 απόφα¬ 
ση του Υπουργού Δικαιοσύνης, ως εξής: 

Ορίζουμε την Κυριακή Μπαρδάνη, Αναπληρώτρια Προϊ- 
σταμένη της Γενικής Διεύθυνσης Σωφρονιστικής Πολιτικής 
ως μέλος στην συγκροτούμενη Ομάδα Διοίκησης Έργου 
προς εκτέλεση έργων που συνάπτονται με την άσκηση των 
αρμοδιοτήτων, της Διεύθυνσης Οργάνωσης και Λειτουργίας 
Ειδικών Θεραπευτικών Καταστημάτων η οποία συστάθηκε 
στην Κεντρική Υπηρεσία του Υπουργείου Δικαιοσύνης κατά 
τα ειδικότερα οριζόμενα στις διατάξεις του άρθρου 13 του 
Π.Δ/τος 36/2000 «Οργανισμός Υπουργείου Δικαιοσύνης». 

Κατά τα λοιπά ισχύει η υπ’ αριθ. 81610/27.6.2000 από¬ 
φαση του Υπουργού Δικαιοσύνης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Οκτωβρίου 2000 

Ο ΥΠΟΥΡΓΟΣ 

ΜΙΧΑΗΛ ΣΤΑΘΟΠΟΥΛΟΣ 

□ 

Αριθ. ΟΙΚ. 56774/4827 (6) 

Ειδικά μέτρα καθορισμού αποστάσεων ασφαλείας κεραι¬ 
ών σταθμών στην ξηρά από το Κέντρο Διαχείρισης Φά¬ 
σματος, Κέντρο Ελέγχου και τους Σταθερούς Σταθ¬ 
μούς Επίβλεψης του Υπουργείου Μεταφορών & Επι¬ 
κοινωνιών. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

α) Το Ν. 2801/2000 (ΦΕΚ 46 Α') «Ρυθμίσεις θεμάτων αρ¬ 
μοδιότητας του Υπουργείου Μεταφορών και Επικοινω¬ 
νιών και άλλες διατάξεις» άρθρο 1, παράγραφος 2. 

β) Τις διατάξεις του άρθρου 20 «Διεθνής Έλεγχος των 
εκπομπών» των Τελικών Πράξεων της Παγκόσμιας Διοι¬ 
κητικής Διάσκεψης Ραδιοεπικοινωνιών (Γενεύη 1979) που 
κυρώθηκαν με το Νόμο 1843/1989 (ΦΕΚ 96 Α') και ιδιαίτε¬ 
ρα την παράγραφο 1 του άρθρου αυτού. 

γ) Την Κ.Υ.Α 94649/8682/83/25.8.94 (ΦΕΚ Β' 688), άρ¬ 
θρο 6 «Ηλεκτρομαγνητική συμβατότητα σε συμμόρφωση 
με τις διατάξεις της Οδηγίας 89/336/ΕΟΚτου Συμβουλί¬ 
ου των Ευρωπαϊκών Κοινοτήτων, όπως τροποποιήθηκε 
από τις οδηγίες 92/31/ΕΟΚ και 93/68/ΕΟΚ». 

δ) Ταέγγραφά μας με αρ. πρωτ. 34513/11/2293/1.6.2000 
και με αρ. πρωτ. 34879/11/2328/12.7.2000 σχετικά με τη 
δημιουργία ολοκληρωμένου συστήματος για τη διαχείρι¬ 
ση του φάσματος το οποίο θα αποτελείται από το Κέντρο 
Διαχείρισης Φάσματος, το Κέντρο Ελέγχου, τους Σταθε¬ 
ρούς Σταθμούς Επίβλεψης και τους Κινητούς Σταθμούς 
Επίβλεψης και του οποίου η πραγματοποίηση είναι σε 
εξέλιξη. 

ε) Την απαίτηση προστασίας των Κέντρων Διαχείρισης 
& Ελέγχου και των Σταθμών Επίβλεψης από ραδιοπαρεμ- 
βολές λόγω εκπομπών στη γειτονική περιοχή των Κέ¬ 
ντρων Διαχείρισης & Ελέγχου και των σταθερών Σταθμών 
Επίβλεψης (που είναι χώροι ειδικής χρήσης) για την ομα¬ 
λή και αποτελεσματική λειτουργία του παραπάνω συστή¬ 
ματος. 

στ) Τη Σύσταση 575 του Τομέα Ραδιοεπικοινωνιών της 
Διεθνούς Ένωσης Τηλεπικοινωνιών (ΙΤΨ-Β) που αφορά 
την προστασία σταθερών σταθμών επίβλεψης από ρα- 
διοπαρεμβολή. 

ζ) Το γεγονός ότι από την εφαρμογή της απόφασης αυ¬ 
τής δεν προκαλούνται δαπάνες σε βάρος του κρατικού 
προϋπολογισμού. 

η) Την υπ’ αρ. 15851/7601/24.4.2000 (ΦΕΚ 592 Β') «Ανά¬ 
θεση αρμοδιοτήτων του Υπουργού Μεταφορών και Επι¬ 
κοινωνιών στον Υφυπουργό Μεταφορών και Επικοινω¬ 
νιών», αποφασίζουμε: 

Άρθρο Ιο 

Απαγορεύεται η εγκατάσταση νέων κεραιών σταθμών 
εκπομπής στην ξηρά στη ζώνη συχνοτήτων 9 ΚΗζ - 3000 
ΜΗζ, όπως αυτές ορίζονται στο Ν.2801/2000, σε απόστα¬ 
ση 500πι από τις θέσεις που αναφέρονται αναλυτικά πα¬ 
ρακάτω: 

Αθήνα: 

α) Κέντρο Διαχείρισης Φάσματος και Κέντρο Ελέγχου 
στο χώρο της Κεντρικής Υπηρεσίας του ΥΜΕ - Αναστάσε- 
ως 2, Παπάγου 

β) Γεράνεια (ΟΤΕ) Ν: 23°07’ 52”, Ε: 38° 0Γ 16”, Υψόμε¬ 
τρο : 1350 πι 

γ) Γεράνεια (ΥΠΑ) Ν: 23° 07’ 25”, Ε: 38° 01 ’ 11”, Υψόμε¬ 
τρο: 1350 πι 


δ) Πάρνηθα (ΓΕΑ) Ν: 23°43’ 10”, Ε: 38° ΙΟ’ 32”, Υψόμε¬ 
τρο: 1406 πι 

ε) Πεντέλη (ΓΕΑ) Ν: 23° 53’ 00”, Ε: 38° 05’ 02”, Υψόμε¬ 
τρο: 1108 πι 

στ) Υμηττός (ΓΕΑ) Ν:23°48’54”, Ε: 37° 56’50”, Υψόμε¬ 
τρο: 1026 πι 

Θεσσαλονίκη : 

α) Χαλκηδόνα (ΟΤΕ) Ν: 22° 36’ 15”, Ε: 40° 44’ 00”, Υψό¬ 
μετρο: 20 πι 

β) Κύμινα (ΟΤΕ) Ν: 22°41 ’ 20”, Ε: 40°30’50”, Υψόμετρο: 
8 πι 

γ)Ν. Βάρνα (ΟΤΕ) Ν: 22° 56’ 55”, Ε: 40° 38’ 53” Υψόμε¬ 
τρο: 105 πι 

δ) Πλατύ (Ν. Ημαθίας) (ΟΤΕ) Ν: 22° 32’ 00”, Ε: 40° 38’ 
45”, Υψόμετρο: 8 πι 

ε) Αεροδρόμιο «Μακεδονία» Ν: 22° 58’ 25”, Ε: 40° 31 ’ 
10”, Υψόμετρο: 6ιπ 

Άρθρο 2ο 

1. Από το παραπάνω μέτρο εξαιρούνται οι εγκαταστά¬ 
σεις κεραιών σταθμών στην ξηρά για τις οποίες οι ενδια¬ 
φερόμενοι υποβάλλουν ειδική μελέτη στην οποία θα απο- 
δεικνύεται ότι δεν θα υπάρχει περίπτωση επιβλαβούς πα¬ 
ρενόχλησης (παρεμβολής) στα συστήματα του ΥΜΕ, 
σύμφωνα με τις διεθνείς Συστάσεις ή Πρότυπα. Για την 
εκπόνηση της μελέτης πρέπει να λαμβάνονται υπόψη τα 
όρια έντασης πεδίου της Σύστασης 575 του Τομέα Ρα¬ 
διοεπικοινωνιών της ιτυ (ΐτυ-Η): 

θεμελιώδης συχνότητα, Ένταση πεδίου 

(ΐΎΐν/ΓΠ) 

9 ΚΗζ <ΐ < 174 ΜΗζ 10 

174 ΜΗζ <ί < 960 ΜΗζ 50 

2. Για τις περιπτώσεις των υφισταμένων εγκαταστάσε¬ 
ων κεραιών σε απόσταση μικρότερη των 10ΟΟπι από τις 
παραπάνω θέσεις θα γίνει ανάλυση της παρεμβολής από 
την αρμόδια Υπηρεσία του ΥΜΕ μετά την εγκατάσταση 
του συστήματος και σε περίπτωση δημιουργίας επιβλα¬ 
βών παρενοχλήσεων οι κάτοχοι των εγκαταστάσεων αυ¬ 
τών οφείλουν να διακόψουν τη λειτουργία τους. 

Άρθρο 3ο 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 14 Σεπτεμβρίου 2000 

Ο ΥΦΥΠΟΥΡΓΟΣ 

Α. ΒΟΥΛΓΑΡΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.θΐ. 0 Γ 
Θ-ΓΠ3ΙI: \Λ/θΙΐ)Γη35ΪΘΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


Σολωμού 51 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ -Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 6381 100 

Φωτοαντίγραφα παλαιών Φ.Ε.Κ. 

5248 141 



Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Οδηγίες για δημοσιεύματα Α.Ε. - Ε.Π.Ε. 

5248 785 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Εγγραφή Συνδρομητών Φ.Ε.Κ. και 


ΛΑΡΙΣΑ - Διοικητήριο Τ.Κ. 411 10 

(041) 597449 

αποστολή Φ.Ε.Κ. 

5248 320 

ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 



ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(081) 396 223 



Τ.Κ. 811 00 Μυτιλήνη 

(0251) 46 888/47 533 


ΠΕΡΙΦΕΡΕΙΑΚΑ ΓΡΑΦΕΙΑ 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
βσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προύπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































